“แอปเปิล” โชว์รายได้ Q1 พุ่งสู่ 9.18 หมื่นล้านดอลล์ฯ สูงเป็นประวัติการณ์
"แอปเปิล" โชว์รายได้ Q1 พุ่งสู่ 9.18 หมื่นล้านดอลล์ฯ สูงเป็นประวัติการณ์
"แอปเปิล" โชว์รายได้ Q1 พุ่งสู่ 9.18 หมื่นล้านดอลล์ฯ สูงเป็นประวัติการณ์
29 ม.ค. 2563

บริษัทแอปเปิล อิงค์ เปิดเผยรายได้ในไตรมาส 1/2563 สูงสุดเป็นประวัติการณ์ที่ 9.18 หมื่นล้านดอลลาร์ โดยได้แรงหนุนจากยอดขายที่แข็งแกร่งสำหรับสมาร์ทโฟนรุ่น iPhone 11 และ iPhone 11 Pro
ทั้งนี้ รายได้ของแอปเปิลในไตรมาสแรกเพิ่มขึ้นสูงเป็นประวัติการณ์ 9% เมื่อเทียบเป็นรายปี โดยคิดเป็นกำไรต่อหุ้นเท่ากับ 4.99 ดอลลาร์ เพิ่มขึ้น 19%ส่วนยอดขายไอโฟนทำรายได้ 5.596 หมื่นล้านดอลลาร์ เพิ่มขึ้น 8% เมื่อเทียบรายปี ซึ่งสูงกว่าที่ตลาดคาดไว้ที่ 5.15 หมื่นล้านดอลลาร์
ด้าน นายทิม คุก ซีอีโอของแอปเปิลกล่าวว่า ยอดขายที่แข็งแกร่งในช่วงวันหยุดทำให้การขยายตัวของรายได้โดยรวมเพิ่มขึ้นอย่างมากในไตรมาสแรก โดยยอดขายอุปกรณ์ที่ได้รับการติดตั้งจำนวนทั้งหมดนั้นแตะระดับมากกว่า 1.5 พันล้านเครื่อง
แอปเปิลระบุว่า รายได้สุทธิของบริษัทแตะระดับสูงเป็นประวัติการณ์ที่ 2.22 หมื่นล้านดอลลาร์ในไตรมาสแรก และยอดขายในต่างประเทศคิดเป็น 61% ของรายได้ทั้งหมดในไตรมาสแรก
 
 
 